28/07/2009 | Administración LocalMunicipal
Teo
Edicto relativo á aprobación definitiva da Ordenanza fiscal reguladora da taxa pola utilización das piscinas de titularidade municipal

O Pleno da Corporación Municipal, en sesión celebrada o día 29 de abril de 2009, aprobou inicialmente a Ordenanza fiscal reguladora da taxa pola utilización das piscinas de titularidade municipal. O expediente e a Ordenanza estiveron expostos ó público mediante anuncios inseridos no taboleiro de anuncios do Concello e no Boletín Oficial da Provincia n.º 118 do 26 de maio de 2009, polo prazo de 30 días. Detectado erro de redacción, este publicouse no taboleiro de anuncios do Concello e no Boletín Oficial da Provincia n.º 126 do 4 de xuño de 2009, polo mesmo prazo. Rematados os prazos de información pública, sen que se producira ningunha reclamación, faise pública a automática aprobación definitiva da devandita ordenanza fiscal, así como o texto íntegro da mesma, en cumprimento do disposto no artigo 17.2 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facendas Locais. Teo, 10 de xullo de 2009. O alcalde acctal. Rafael C. Sisto Edreira “ORDENANZA FISCAL REGULADORA DA TAXA POLA UTILIZACIÓN DAS PISCINAS DE TITULARIDADE MUNICIPAL Artigo 1.–Réxime xurídico. De conformidade co disposto no artigo 20.1 do Real Decreto Lexislativo 2/2004, de 5 de marzo, en relación co artigo 106 da Lei 7/1985, de 2 de abril, o Concello de Teo establece a taxa por utilización das piscinas de titularidade municipal, que se regulará pola presente Ordenanza Fiscal, e no seu defecto, polo disposto no Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facendas Locais, a Lei 58/2003, Xeral Tributaria, Regulamento Xeral de Recadación, RD 939/2005, de 29 de xullo, o RD 520/2005, de 13 de maio. Artigo 2.º.–Feito impoñible.1.–A taxa regulada nesta Ordenanza Fiscal constitúe unha prestación patrimonial de carácter público que satisfarán os usuarios que voluntariamente soliciten a utilización das piscinas municipais que de seguido se detallan: 1.1.–Piscina municipal descuberta da Insua-Luou.1.2.–Piscina municipal descuberta dos Tilos. Artigo 3.º.–Suxeitos pasivos e responsables.1.–Son suxeitos pasivos desta taxa, en concepto de contribuíntes, as persoas físicas e xurídicas e as entidades a que se refire o artigo 36 da Lei 58/2003, do 17 de decembro, xeral tributaria, que utilicen as instalacións deportivas enumeradas no artigo anterior.2.–Serán responsables solidarios das obrigas tributarias dos suxeitos pasivos as persoas físicas e xurídicas ás que se refire o artigos 41 e 42 da Lei 58/2003, de 17 de decembro, xeral tributaria. Serán responsables subsidiarios os administradores de feito e de dereito das persoas xurídicas, os integrantes da administración concursal e os liquidadores de sociedades e entidades en xeral, nos supostos e co alcance que sinala o artigo 43 da Lei 58/2003, de 17 de decembro, Xeral Tributaria. Artigo 4.º.–Cota tributaria. Tarifas. O importe da taxa pola utilización das piscinas municipais, cinguirase ás seguintes tarifas: 1. Expedición do carné de usuario: Primeiro membro da unidade familiar: 15 euros. Segundo membro da unidade familiar: 10 euros. Terceiro membro da unidade familiar: 5 euros. Seguintes membros da unidade familiar: de balde. Os/as menores de 5 anos e os/as maiores de 60 anos poderán acceder ó carné de usuario de xeito gratuíto. Enténdese por unidade familiar a formada polos proxenitores e mailos seus fillos e fillas.2. Entrada. A entrada solta terá o prezo de 2 euros. Artigo 5.º.–Devengo. A taxa devengarase cando se solicite a expedición do carné de usuario ou da entrada solta. Cando se utilicen as instalacións enumeradas no artigo 2 sen a previa autorización do órgano competente da administración municipal, a taxa devengárase cando se inicie a efectiva utilización. Artigo 6.º.–Normas de xestión.1.–As solicitudes para a expedición do carné de usuario das piscinas serán realizadas nun escrito dirixido ó Departamento de Deportes, cunha antelación mínima de 3 días hábiles en relación ó momento no que se pretenda a súa utilización.2.–A autorización corresponderá a Concellaría delegada de Cultura e Deportes. O carné non se entregará sen a presentación do xustificante de ter ingresado a correspondente taxa.3.–A liquidación da taxa realizarase mediante modelo de autoliquidación facilitado nas oficinas municipais e o ingreso farase nunha conta a nome do concello de Teo nas oficinas bancarias que se determinen.4.–As entradas soltas poderán adquirirse nos postos de control das propias piscinas. O usuario recibirá unha copia da súa entrada en que deberá aparecer o prezo e a data en que se produce o uso. Artigo 7.º.–Exencións. Estarán exentos do pagamento os solicitantes que conten un informe favorable ó respecto expedido polos Servizos Sociais do Concello. “Tamén estarán exentos do pagamento da taxa aquelas familias que acrediten que teñen a todos os seus membros en paro. Disposición derradeira. A presente Ordenanza Fiscal entrará en vigor a partir do día seguinte ó da súa publicación no Boletín Oficial da Provincia, e manterá a súa vixencia indefinidamente en tanto non sexa modificada ou derrogada expresamente.” Teo, 10 de xullo de 2009. O alcalde acctal. Rafael C. Sisto Edreira